
****

URBROJ: 2103-74-25-0803/2

Evidencijski broj nabave: JN-14/2025

Na temelju Pravilnika o provođenju postupaka jednostavne nabave Zavoda za hitnu medicinu Bjelovarsko-bilogorske županije (URBROJ: 2103-74-23-41) od 09. siječnja 2023. godine, izdajemo:

**POZIV ZA DOSTAVU PONUDA U POSTUPKU JEDNOSTAVNE NABAVE**

**ZA PREDMET NABAVE:**

**Pranje vozila**

za potrebe Zavoda za hitnu medicinu Bjelovarsko-bilogorske županije

**Evidencijski broj nabave: JN-14/2025**

U Bjelovaru, lipanj 2025.

**Sadržaj**

[**1. OPĆI PODACI O NARUČITELJU** 3](#_Toc200620015)

[**1.1. Naručitelj** 3](#_Toc200620016)

[**1.2. Osoba ili služba zadužena za kontakt** 3](#_Toc200620017)

[**1.3. Evidencijski broj nabave** 3](#_Toc200620018)

[**1.4. Popis gospodarskih subjekata s kojima je naručitelj u sukobu interesa temeljem članka 76. do članka 80. Zakona o javnoj nabavi (Narodne novine 120/2016)** 3](#_Toc200620019)

[**1.5. Vrsta postupka nabave** 3](#_Toc200620020)

[**1.6. Procijenjena vrijednost nabave** 4](#_Toc200620021)

[**2. PODACI O PREDMETU NABAVE** 5](#_Toc200620022)

[**2.1. Predmet nabave** 5](#_Toc200620023)

[**2.2. Količina predmeta nabave** 5](#_Toc200620024)

[**2.3. Tehničke specifikacije** 5](#_Toc200620025)

[**2.4. Troškovnik** 5](#_Toc200620026)

[**2.5. Mjesto pružanja usluge** 6](#_Toc200620027)

[**2.6. Rok izvršenja** 6](#_Toc200620028)

[**3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU** 6](#_Toc200620029)

[**3.1. Kriteriji za odabir gospodarskog subjekta (uvjeti sposobnosti)** 6](#_Toc200620030)

[**3.2. Tehnička i stručna sposobnost** 6](#_Toc200620031)

[**4. PODACI O PONUDI** 7](#_Toc200620032)

[**4.1. Sadržaj i način izrade ponude** 7](#_Toc200620033)

[**4.2. Način dostave ponuda i/ili izmjena/dopuna ponuda** 8](#_Toc200620034)

[**4.3. Način određivanja cijene ponude** 8](#_Toc200620035)

[**4.4. Kriterij za odabir ponude** 9](#_Toc200620036)

[**4.5. Jezik ponude** 9](#_Toc200620037)

[**4.6. Rok valjanosti ponude** 9](#_Toc200620038)

[**4.7. Ugovaranje** 9](#_Toc200620039)

[**5. JAMSTVA** 9](#_Toc200620040)

[**5.1. Jamstvo za uredno ispunjenje ugovora za slučaj povrede ugovornih obveza** 9](#_Toc200620041)

[**6. OSTALE ODREDBE** 9](#_Toc200620042)

[**6.1. Datum, vrijeme i mjesto dostave ponuda i otvaranja ponuda** 9](#_Toc200620043)

[**6.2. Rok donošenja odluke o odabiru** 9](#_Toc200620044)

[**6.3. Rok, način i uvjeti plaćanja** 9](#_Toc200620045)

[**6.4.** **Obavijest o rezultatima postupka** 10](#_Toc200620046)

[**6.5. Posebne odredbe** 10](#_Toc200620047)

[**6.6. Trošak ponude i preuzimanje dokumentacije za nadmetanje** 10](#_Toc200620048)

Prilozi:

**Ponudbeni list**

**Izjava o dostavi jamstva za uredno ispunjenje ugovora**

**Izjava o opremljenosti i lokaciji poslovnog subjekta – Grupa 1**

**Izjava o opremljenosti i lokaciji poslovnog subjekta – Grupa 2 i 3**

**Troškovnici – po grupama**

Naručitelj **Zavod za hitnu medicinu Bjelovarsko-bilogorske županije**, Josipa Jelačića 13c, 43000 Bjelovar, objavljuje Poziv za dostavu ponuda za predmet nabave: **Pranje vozila.** Sukladno članku 12. ZJN 2016 za nabavu roba, radova i usluga procijenjene vrijednosti do 26.540,00 eura bez PDV-a, odnosno 66.360,00 eura bez PDV-a *(tzv. Jednostavna nabava)* Naručitelj nije obvezan provoditi postupke javne nabave propisane Zakonom o javnoj nabavi, već je obvezan provoditi postupak nabave sukladno Pravilniku o provođenju postupka jednostavne nabave.

# **1. OPĆI PODACI O NARUČITELJU**

## **1.1. Naručitelj**

Naziv naručitelja: Zavod za hitnu medicinu Bjelovarsko-bilogorske županije

Sjedište naručitelja: Josipa Jelačića 13c, 43000 Bjelovar

OIB naručitelja: 09014802211

Broj telefona: 043/225-825

Internetska adresa:<https://hitnabbz.hr/>

Adresa elektroničke pošte: [uprava@hitnabbz.hr](mailto:uprava@hitnabbz.hr)

## **1.2. Osoba ili služba zadužena za kontakt**

Sve informacije vezano na predmet nabave Ponuditelji mogu dobiti na adresi Naručitelja:

Opći dio

* Robert Gregorić, mag. oec.

Tel: 043/225-825, e-mail: [racunovodstvo@hitnabbz.hr](mailto:racunovodstvo@hitnabbz.hr)

Tehnički dio

* Dean Srbinoski

Tel: 043/225-824, e-mail: glavnitehnicar@hitnabbz.hr

Komunikacija i svaka druga razmjena informacija između naručitelja i gospodarskih subjekata može se obavljati isključivo na hrvatskom jeziku, putem elektroničke pošte odnosno na naprijed navedene kontakt podatke.

## **1.3. Evidencijski broj nabave**

JN-14/2025

## **1.4. Popis gospodarskih subjekata s kojima je naručitelj u sukobu interesa temeljem članka 76. do članka 80. Zakona o javnoj nabavi (Narodne novine 120/2016)**

Naručitelj, Zavod za hitnu medicinu Bjelovarsko-bilogorske županije, nalazi se u sukobu interesa sa gospodarskim subjektom Komunalac d.o.o., Garešnica, OIB: 2791725484, i Javnom ustanovom razvojna agencija Čazma, Čazma, OIB: 44545016780 sukladno članku 76. i 77. Zakona o javnoj nabavi („Narodne novine“ broj 120/16, 114/22).

## **1.5. Vrsta postupka nabave**

Jednostavna nabava koja je izuzeta od primjene odredaba Zakona o javnoj nabavi.

## **1.6. Procijenjena vrijednost nabave**

Procijenjena vrijednost nabave je **14.500,00 eura bez PDV-a.**

**Grupa 1.** Pranje vozila za područje grada Bjelovara, **7.613,00 eura** bez PDV

**Grupa 2.** Pranje vozila za područje grada Daruvara, Grubišnog Polja i Čazme, **5.438,00** eura bez PDV

**Grupa 3.** Pranje vozila za područje grada Garešnice, **1.449,00** eura bez PDV

# **2. PODACI O PREDMETU NABAVE**

## **2.1. Predmet nabave**

Predmet ovog postupka jednostavne nabave je usluga pranja vozila hitne medicinske službe i sanitetskog prijevoza za potrebe Zavoda za hitnu medicinu BBŽ, prema troškovniku i tehničkim specifikacijama i ostalim traženim uvjetima naznačenima u ovom pozivu za dostavu ponuda.

CPV oznaka predmeta nabave: 50112300 Pranje automobila i slične usluge

**Predmet nabave podijeljen je u grupe:**

**Grupa 1.** Pranje vozila za područje grada Bjelovara

**Grupa 2.** Pranje vozila za područje grada Daruvara, Grubišnog Polja i Čazme

**Grupa 3.** Pranje vozila za područje grada Garešnice

## **2.2. Količina predmeta nabave**

Ukupna količina specificirana je u Troškovnicima za svaku grupu koji su sastavni dio Poziva za dostavu ponude. Navedena količina materijala i usluga po svakoj grupi je okvirna, a stvarno potrošena količina može biti veća ili manja od navedene okvirne količine.

Količina usluga tijekom trajanja ugovora o javnoj nabavi je promjenjiva i za vrijeme trajanja ugovora o jednostavnoj nabavi Naručitelj može prema svojim stvarnim potrebama samostalno određivati potrebne količine usluge na mjesečnoj razini.

Stvarno nabavljena količina usluga na temelju sklopljenog Ugovora, može biti veća ili manja od okvirnih količina navedenih u Troškovniku, međutim ukupna plaćanja bez PDV-a na temelju sklopljenog Ugovora, ne smiju prelaziti ugovorenu vrijednost nabave.

## **2.3. Tehničke specifikacije**

Mjesto pružanja i izvršenja usluge je lokacija praonice Ponuditelja, koja ispunjava sljedeće uvjete:

**Grupa 1.** Pranje vozila za područje grada Bjelovara

* Ručno vanjsko i unutarnje pranje vozila
* Osiguran neometani prilaz vozilima uz osigurano parkirno mjesto u slučaju čekanja
* Vrijeme čekanja od maksimalno 15 minuta u slučaju većih gužvi

**Grupa 2. i 3.** Pranje vozila za područje grada Daruvara, Grubišnog Polja i Čazme te Garešnice

* Mogućnost vanjskog i unutarnjeg pranja vozila
* Pranje vozila uz korištenje žetona ili ključa za aktivaciju uređaja
* Minimalno 2 boksa za samoposlužno pranje automobila
* Osiguran neometani prilaz vozilima uz osigurano mjesto za parkiranje u slučaju čekanja

Vanjsko pranje i čišćenje obuhvaća vanjske dijelove vozila, uključujući gume i naplatke te stakla. Unutarnje pranje i čišćenje vozila obuhvaća čišćenje unutarnjih dijelova vozila, uključujući stakla i tepihe.

## **2.4. Troškovnik**

Troškovnici predmeta nabave – Troškovnik grupa 1, Troškovnik grupa 2, Troškovnik grupa 3 sastavni su dio ovog Poziva za dostavu ponuda.

Gospodarski subjekt popunjava troškovnik na način kako je traženo obrascem i obvezan je popuniti sve stavke troškovnika na način da ispuni jediničnu cijenu stavke, iznos PDV-a, ukupnu cijenu stavke bez PDV- a, te cijenu ponude bez PDV-a, iznos PDV-a i ukupnu cijenu ponude s PDV om.

Troškovnik je kreiran na način da se formulama automatski izračunava umnožak upisane jedinične cijene i količine kao ukupna cijena bez PDV-a, za svaku stavku troškovnika. Jedinična cijena izražena je na 2 decimale.

Ukupna cijena ponude bez PDV-a automatski se izračunava kao zbroj svih ukupnih cijena za navedene usluge, bez PDV-a. Naručitelj uspoređuje sveukupnu cijenu ponude, prema stavkama troškovnika.

Ponuditelji dostavljaju troškovnike u isprintanoj verziji sa ostalom dokumentacijom.

Ponuditelj ne smije mijenjati tekst Poziva za dostavu ponuda ili opis predmeta nabave niti mijenjati ili dopisivati bilo koju stavku ili sadržaj troškovnika.

Ako ponuditelj ne ispuni troškovnik u skladu sa zahtjevima iz ovog Poziva za dostavu ponuda ili promijeni tekst ili količine navedene u troškovniku, smatrat će se da je takav troškovnik nepotpun i nevažeći, te će ponuda biti odbijena.

## **2.5. Mjesto pružanja usluge**

Mjesto pružanja usluge je opremljena praonica Ponuditelja ovisno o grupi predmeta nabave.

## **2.6. Rok izvršenja**

Početak izvršenja ugovora nastupa danom potpisivanja Ugovora, a završava protekom jedne (1) godine od dana potpisivanja Ugovora te se nastavlja sve do provedbe novog postupka nabave.

Naručitelj će u slučaju nezadovoljstva pruženom uslugom obavijestiti Ponuditelja pisanim putem.

Ukoliko tijekom izvršavanja ugovora dođe do povreda odredbi ugovora više od tri (3) puta, slijedom čega se utvrdi da usluga nije zadovoljavajuća, ne odgovara traženoj kvaliteti pružanja usluge i ugovorenoj cijeni, korisnik zadržava pravo na jednostrani raskid ugovora uz otkazni rok od trideset (30) dana te aktiviranje jamstva za uredno ispunjenje ugovora.

# **3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU**

## **3.1. Kriteriji za odabir gospodarskog subjekta (uvjeti sposobnosti)**

**3.1.1. Sposobnost za obavljanje profesionalne djelatnosti**

**3.1.1.1. Upis u sudski, obrtni, strukovni ili drugi odgovarajući registar države sjedišta gospodarskog subjekta**.

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

Za potrebe utvrđivanja gore navedenog, gospodarski subjekt u ponudi dostavlja:

1. **izvadak iz sudskog, obrtnog ili drugog odgovarajućeg registra koji se vodi u državi članici njegova poslovnog nastana\***

*Navedeni dokaz ne smije biti stariji od 30 dana od dana početka postupka jednostavne nabave.*

*\*Traženi dokument (dokaz) ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.*

## **3.2. Tehnička i stručna sposobnost**

3.2.1. Gospodarski subjekt mora dostaviti Izjavu u kojoj navodi adresu praonice, radno vrijeme i kontakt telefon te da praonica ispunjava sljedeće uvjete:

**Grupa 1.** Pranje vozila za područje grada Bjelovara

* Ručno vanjsko i unutarnje pranje vozila
* Osiguran neometani prilaz vozilima uz osigurano parkirno mjesto u slučaju čekanja
* Mogućnost najave uz čekanje do 15 minuta
* udaljenost praonice najviše 10 km od sjedišta Zavoda

**Grupa 2. i 3.** Pranje vozila za područje grada Daruvara, Grubišnog Polja i Čazme te Garešnice

* Mogućnost vanjskog i unutarnjeg pranja vozila
* Pranje vozila uz korištenje žetona ili ključa za aktivaciju uređaja
* Minimalno 2 boksa za samoposlužno pranje automobila
* Osiguran neometani prilaz vozilima uz osigurano mjesto za parkiranje u slučaju čekanja
* udaljenost praonice najviše 10 km od pojedine ispostave

Naručitelju je prihvatljiva autopraonica koja se nalazi isključivo unutar navedene udaljenosti, s obzirom da bi udaljenost autopraonice Naručitelju prouzročila dodatne troškove te obzirom na prirodu djelatnosti Zavoda, koja uvjetuje da sva vozila moraju biti što prije na raspolaganju u slučaju intervencija.

**Pojašnjenje i upotpunjavanje dokumenata, provjera ponuditelja**

Po potrebi, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku.

**3.3. Pravila dostavljanja dokumenata**

Sve potrebne dokumente gospodarski subjekti mogu dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave. Naručitelj može nakon rangiranja ponuda prema kriteriju za odabir ponuda, a prije donošenja odluke o odabiru od najpovoljnijeg gospodarskog subjekta s kojim namjerava sklopiti ugovor o jednostavnoj nabavi zatražiti dostavu izvornika ili ovjerenih preslika jednog ili više dokumenata koji su bili traženi u toč. 3. ove dokumentacije. Ako je gospodarski subjekt već u ponudi dostavio izvornike ili ovjerene preslike dokumenata, nije ih dužan ponovno dostavljati.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je naručitelj odredio u postupku jednostavne nabave.

Ako najpovoljniji gospodarski subjekt u danom roku ne dostavi sve tražene izvornike ili ovjerene preslike dokumenta i/ili ne dokaže da i dalje ispunjava uvjete koje je naručitelj odredio u postupku jednostavne nabave, naručitelj će isključiti takvog gospodarskog subjekta odnosno odbiti njegovu ponudu. U tom slučaju naručitelj će ponovno izvršiti rangiranje ponuda prema kriteriju za odabir ne uzimajući u obzir ponudu gospodarskog subjekta kojeg je isključio, odnosno ponuditelja čiju je ponudu odbio, te pozvati novog najpovoljnijeg gospodarskog subjekta da dostavi traženo.

# **4. PODACI O PONUDI**

## **4.1. Sadržaj i način izrade ponude**

Ponuda mora sadržavati sljedeće dijelove i priloge:

1. Popunjeni ponudbeni list,
2. Dokumente kojima ponuditelj dokazuje da ne postoje obvezni i ostali razlozi isključenja,
3. Popunjeni troškovnik
4. Ostali traženi dokumenti

Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Ponuda treba biti predana sa svim dokumentima navedenim u Pozivu za dostavu ponuda.

## **4.2. Način dostave ponuda i/ili izmjena/dopuna ponuda**

Ponuda se dostavlja u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave, naznakom "ne otvaraj".

Ponuda u zatvorenoj omotnici se dostavlja:

a) na adresu naručitelja: Zavod za hitnu medicinu Bjelovarsko-bilogorske županije, Josipa Jelačića 13c, 43 000 Bjelovar

b) na omotnici ponude treba biti naznačeno:

**Ponuda za predmet nabave:**

**“** **Pranje vozila"**

**JN-14/2025**

**"NE OTVARAJ"**

c) na omotnici treba biti naziv i adresa ponuditelja

Ukoliko omotnica nije zapečaćena i označena u skladu s ovom odrednicom, Naručitelj neće snositi odgovornost u slučaju da se ponuda i/ili izmjena/dopuna zagubi, krivo ili prerano otvori te ne evidentira na otvaranju ponuda. Omotnice se moraju dostaviti na navedeni naslov Zavod za hitnu medicinu Bjelovarsko-bilogorske županije, Josipa Jelačića 13c, 43 000 Bjelovar do **20.06.2025.** godine do 12,00 sati. Nakon proteka roka za dostavu ponuda, ponuda se ne smije mijenjati. Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Omotnice dostavljene ili zaprimljene nakon isteka roka biti će vraćene ponuditelju neotvorene, a djelomične odnosno nepotpune (nekompletne) ponude koje nemaju sve elemente tražene u Pozivu za dostavu ponuda bit će isključene.

## **4.3.** **Način određivanja cijene ponude**

Cijena ponude obuhvaća sve stavke troškovnika grupe za koju se podnosi ponuda.

Ponuditelj mora iskazati cijenu bez PDV-a i cijenu s PDV-om, izraženu u eurima u apsolutnom iznosu na najviše dvije decimale.

U cijenu ponude bez poreza na dodanu vrijednost moraju biti uračunati svi troškovi i popusti.

Cijena ponude piše se brojkama.

Ako gospodarski subjekt nije u sustavu PDV-a ili je predmet nabave oslobođen PDV-a, u Troškovniku, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa poreza na dodanu vrijednost ostavlja se prazno.

**Cijena ponude je nepromjenjiva**.

Napomena: Troškovnik je izrađen u excel formatu s unesenim formulama te automatski izračunava ukupnu cijenu pojedinih stavki nakon što ponuditelj upiše jediničnu cijenu. Troškovnik je potrebno ispisati i priložiti uz ponudu.

## **4.4. Kriterij za odabir ponude**

Kriterij odabira najpovoljnije ponude je valjana ponuda sposobnog ponuditelja s najnižom cijenom.

U slučaju da pristignu dvije ili više ponuda s istom najnižom cijenom odabrat će se ponuda koja je zaprimljena ranije. Ponuditelj mora podnijeti ponudu za cjelokupni predmet nabave.

## **4.5. Jezik ponude**

Ponuda mora biti izrađena na hrvatskom jeziku i latiničnom pismu.

## **4.6. Rok valjanosti ponude**

Rok valjanosti ponude je 60 (šezdeset) dana od krajnjeg roka za dostavu ponuda.

## **4.7. Ugovaranje**

Naručitelj će sklopiti ugovor s odabranim ponuditeljem na temelju izvornih uvjeta iz ove poziva i ponude odabranog ponuditelja za pojedinu grupu.

# **5. JAMSTVA**

## **5.1. Jamstvo za uredno ispunjenje ugovora za slučaj povrede ugovornih obveza**

Ponuditelj je obvezan uz ponudu priložiti pisanu Izjavu da će u roku od 10 (deset) dana od dana potpisa ugovora Naručitelju dostaviti bjanko zadužnicu ili zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (deset posto) ukupne vrijednosti ugovora. Izjavu je potrebno ovjeriti potpisom osobe ovlaštene za zastupanje ponuditelja i pečatom.

Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR2724020061101177395 u iznosu od 10% vrijednosti ugovora bez poreza na dodanu vrijednost.

Ako jamstvo za uredno ispunjenje ugovora ne bude naplaćeno, naručitelj će ga nakon isteka vratiti odabranom ponuditelju.

Naručitelj će jamstvo naplatiti u slučajevima da odabrani ponuditelj ne ispunjava ugovorne obveze tijekom trajanja ugovora.

# **6. OSTALE ODREDBE**

## **6.1. Datum, vrijeme i mjesto dostave ponuda i otvaranja ponuda**

Ponude se moraju dostaviti u zatvorenoj omotnici sa naznakom „Pranje vozila“ JN-14/2025 ili na navedeni naslov: Zavod za hitnu medicinu Bjelovarsko-bilogorske županije, Josipa Jelačića 13c, 43 000 Bjelovar, do **20.06.2025. godine** do 12,00 sati.

Otvaranje ponuda nije javno.

## **6.2. Rok donošenja odluke o odabiru**

Odluku o odabiru ili poništenju postupka jednostavne nabave, Naručitelj će donijeti u roku od 15 dana od dana isteka roka za dostavu ponude, te će istu dostaviti ponuditeljima.

## **6.3. Rok, način i uvjeti plaćanja**

Na zaprimanje, obradu i plaćanje računa primjenjuje se Zakon o elektroničkom izdavanju računa u javnoj nabavi (NN broj 94/18).

Naručitelj će izvršiti plaćanje uredno izvršenih isporuka robe u roku od šezdeset (60) dana od dana zaprimanja računa, a temeljem jediničnih cijena iz ponudbenog troškovnika i stvarno izvršenih isporuka robe. **Odabrani ponuditelj ima obvezu slanja eRačuna.**

Naručitelj zaprima e-Račune putem FINA servisa e-RAČUN' email adresa: [stela.hzhmbj@gmail.com](mailto:stela.hzhmbj@gmail.com).

Računi se ispostavljaju za svako mjesto troška posebno, sukladno narudžbenicama.

Račun mora biti ispostavljen na propisani način i u sebi sadržavati oznaku broja ugovora temeljem kojega se nabava realizira. Predujam je isključen, kao i svi drugi oblici osiguranja plaćanja.

## **6.4.** **Obavijest o rezultatima postupka**

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva i zadržava odbiti sve ponude i poništiti ovaj postupak ukoliko niti jedna dostavljena ponuda ne odgovara svrsi odnosno u drugim opravdanim slučajevima ( npr. profesionalni propust) prema odluci naručitelja.

Na osnovu rezultata pregleda i ocjene ponuda od strane stručnog povjerenstva, naručitelj odabire najpovoljniju ponudu u roku do najduže 15 dana od isteka roka za dostavu ponude. Pisanu obavijest o rezultatima nabave (o odabiru najpovoljnije ponude ili odbijanju svih ponuda i poništenju postupka nabave) naručitelj dostavlja svim ponuditeljima putem elektroničke pošte, faksom ili preporučenom pošiljkom s povratnicom.

**Protiv odluke o odabiru ili odluke o poništenju nije moguće izjaviti žalbu**.

## **6.5. Posebne odredbe**

Na ovaj postupak ne primjenjuju se odredbe Zakona o javnoj nabavi.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

## **6.6. Trošak ponude i preuzimanje dokumentacije za nadmetanje**

Trošak pripreme i podnošenja ponude u cijelosti snosi Ponuditelj.

Naručitelj ne odgovara ni na koji način za bilo koje troškove ponuditelja u svezi s izradom ponude, predajom ili bilo kojom radnjom vezanom uz prijem ponude.

Prilog 1

**PONUDBENI LIST**

**NARUČITELJ:** **Zavod za hitnu medicinu Bjelovarsko – bilogorske županije, Josipa Jelačića 13c, Bjelovar, OIB 0904802211**

**PREDMET NABAVE:** **Pranje vozila**

**Broj i datum ponude \_\_\_\_\_\_\_\_\_\_\_\_\_\_\_\_\_\_\_\_\_\_**

1. Naziv (tvrtka ili skraćena tvrtka) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Sjedište i adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Broj računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Navod da li je ponuditelj u sustavu PDV-a DA NE

6. Adresa za dostavu pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Adresa e-pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Kontakt osoba ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Ovlaštena osoba za zastupanje (ime, prezime i funkcija), potpisnik ugovora \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proučili smo Dokumentaciju za nadmetanje te sve dokumente i podatke koje nam je Naručitelj stavio na raspolaganje, detaljno smo upoznati s predmetom nabave i s uvjetima za njeno provođenje te nudimo u skladu s navedenom dokumentacijom za nadmetanje cijenu navedenu kako slijedi:

**CIJENA PONUDE**

**Cijena ponude bez PDV-a \_\_\_\_\_\_\_\_\_\_\_\_\_\_\_\_\_\_\_\_\_\_ eura**

**PDV 25% \_\_\_\_\_\_\_\_\_\_\_\_\_\_\_\_\_\_\_\_\_\_ eura**

**Cijena ponude s PDV-om \_\_\_\_\_\_\_\_\_\_\_\_\_\_\_\_\_\_\_\_\_\_ eura**

(Ako ponuditelj nije u sustavu poreza na dodanu vrijednost, mjesto predviđeno za upis iznosa PDV-a ostavlja se prazno, a na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene bez poreza na dodanu vrijednost).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime i prezime ovlaštene osobe ponuditelja)

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlaštene osobe ponuditelja)

Prilog 2

**PONUDITELJ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime tvrtke, sjedište, adresa, MB)

**IZJAVA O DOSTAVI JAMSTVA ZA UREDNO ISPUNJENJE UGOVORA**

U jednostavnom postupku javne nabave koje provodi ***Zavod za hitnu medicinu Bjelovarsko – bilogorske županije, Josipa Jelačića 13c, Bjelovar, OIB 0904802211***

**Pranje vozila**

**JN-14/2025**

Izjavljujemo da ćemo, ukoliko budemo odabrani kao najpovoljniji ponuditelj nakon sklapanja ugovora o javnoj nabavi naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (deset posto) ukupne vrijednosti. Izjavu je potrebno ovjeriti potpisom osobe ovlaštene za zastupanje ponuditelja i pečatom.

U \_\_\_\_\_\_\_\_\_\_\_, \_\_\_\_\_\_\_\_\_\_\_\_ 20\_\_\_. godine

**ZA PONUDITELJA:**

(IME I PREZIME, te potpis ovlaštene osobe za zastupanje gospodarskog subjekta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilog 3.

**IZJAVA O OPREMLJENOSTI I LOKACIJI POSLOVNOG SUBJEKTA – Grupa 1**

|  |  |
| --- | --- |
| Adresa praonice: |  |
| Kontakt telefon: |  |
| Radno vrijeme: |  |

**Praonica poslovnog subjekta ispunjava sljedeće uvjete: (odgovoriti sa DA/NE)**

|  |  |
| --- | --- |
| Praonica nudi mogućnost ručnog vanjskog i unutarnjeg pranja vozila:  udaljenost praonice najviše 10 km od sjedišta Zavoda |  |
| Praonica nudi mogućnost kvalitetnog i detaljnog pranja cijelog vozila: |  |
| Mogućnost najave uz čekanje do 15 minuta: |  |
| Praonica nudi nesmetani prilaz uz osigurano mjesto za parkiranje u slučaju čekanja |  |
| Lokacija praonice Ponuditelja udaljena je najviše 10 km od sjedišta Zavoda (J.Jelačića 13c, 43000 Bjelovar) |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)

Prilog 4.

**IZJAVA O OPREMLJENOSTI I LOKACIJI POSLOVNOG SUBJEKTA – Grupa 2 i Grupa 3**

|  |  |
| --- | --- |
| Adresa praonice: |  |
| Kontakt telefon: |  |
| Radno vrijeme: |  |

**Praonica poslovnog subjekta ispunjava sljedeće uvjete: (odgovoriti sa DA/NE)**

|  |  |
| --- | --- |
| Praonica nudi mogućnost vanjskog i unutarnjeg pranja vozila: |  |
| Praonica nudi mogućnost pranja vozila uz korištenje žetona ili ključa za aktivaciju uređaja: |  |
| Praonica raspolaže sa minimalno 2 boksa za samoposlužno pranje automobila: |  |
| Praonica nudi nesmetani prilaz uz osigurano mjesto za parkiranje u slučaju čekanja |  |
| Lokacija praonice Ponuditelja udaljena je najviše 10 km od ispostave Zavoda |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)